hotchpotch/miracl-hf-unified huggingface dataset:
รัชนี ศรีไพรวรรณ
รัชนี ศรีไพรวรรณ (สกุลเดิม: อัมพานนท์; 11 มีนาคม พ.ศ. 2473 — 15 เมษายน พ.ศ. 2557) เป็นข้าราชการบำนาญ อดีตศึกษานิเทศก์ระดับ 8 สาขาวิชาภาษาไทย ระดับชั้นประถมและมัธยมศึกษา ซึ่งเป็นที่รู้จักทั่วไป จากผลงานเขียนเรื่อง "มานะ มานี ปิติ ชูใจ" ที่ใช้เป็นแบบเรียนวิชาภาษาไทย ในโรงเรียนประถมทั่วประเทศ ตามหลักสูตรประถมศึกษา พ.ศ. 2521 - 2537 อันเป็นผลงานซึ่งเป็นที่ยกย่อง ตั้งแต่อดีตจนถึงปัจจุบัน นอกจากนี้ สมาคมนักเขียนแห่งประเทศไทย ยังมอบรางวัลนราธิป ประจำปี พ.ศ. 2556 ให้แก่เธอ
อาจารย์รัชนี ศรีไพรวรรณ เกิดที่อำเภอโกสุมพิสัย จังหวัดมหาสารคาม สำเร็จการศึกษาระดับประถม จากโรงเรียนประชาบาล ‘พินิจราษฎรบำรุง’ อำเภอยางตลาด จังหวัดมหาสารคาม (ปัจจุบันขึ้นกับจังหวัดกาฬสินธุ์) และมัธยมศึกษาจากโรงเรียนสตรีอนุกูลนารี อำเภอกาฬสินธุ์ จังหวัดมหาสารคาม (ปัจจุบันคืออำเภอเมืองกาฬสินธุ์ จังหวัดกาฬสินธุ์) ต่อมาสำเร็จการศึกษาระดับอุดมศึกษา จากโรงเรียนฝึกหัดครูสวนสุนันทาวิทยาลัย (ปัจจุบันคือ มหาวิทยาลัยราชภัฏสวนสุนันทา), โรงเรียนฝึกหัดครูมัธยมวังจันทรเกษม (ปัจจุบันคือ มหาวิทยาลัยราชภัฏจันทรเกษม) และ วิทยาลัยวิชาการศึกษาประสานมิตร (ปัจจุบันคือ มหาวิทยาลัยศรีนครินทรวิโรฒ)
อาจารย์รัชนีมีผลงานเขียนหนังสือ ประกอบการสอนวิชาภาษาไทยเรื่อง "กระต่ายน้อยและฝนหลวง" และ "มานะ มานี ปิติ ชูใจ" รวมถึงวรรณกรรมเยาวชนเรื่อง"ทางช้างเผือก" ร่วมกับนิตยสาร"อะเดย์" อนึ่ง รายการ "ภาษาไทยใครว่ายาก" เคยเชิญอาจารย์รัชนีเป็นวิทยากร โดยออกอากาศทางโทรทัศน์ไทยพีบีเอส เมื่อวันที่ 10 มีนาคม พ.ศ. 2556 ด้านชีวิตส่วนตัว อาจารย์รัชนีมีบุตรสาวชื่อพรพรรณ
อาจารย์รัชนีถึงแก่กรรม ด้วยโรคหลอดเลือดอุดตัน เมื่อเวลา 21:38 น. ของวันที่ 15 เมษายน พ.ศ. 2557 ที่โรงพยาบาลวิชัยยุทธ สิริอายุได้ 84 ปี โดยเมื่อครั้งยังมีชีวิต ท่านแสดงความประสงค์ขอบริจาคร่างกาย สำหรับการศึกษาของคณะแพทยศาสตร์ศิริราชพยาบาล มหาวิทยาลัยมหิดล
เป็นที่กล่าวขานในวงการศึกษาไทยว่า อาจารย์รัชนี เป็นผู้มีคุณูปการต่อการศึกษา วิชาภาษาไทยเป็นอย่างมาก โดยขณะรับราชการ ท่านเป็นศึกษานิเทศก์ครูภาษาไทย สังกัดกรมสามัญศึกษา (ปัจจุบันคือ สำนักงานคณะกรรมการการศึกษาขั้นพื้นฐาน) กระทรวงศึกษาธิการ รวมถึงเป็นผู้สอนวิชาภาษาไทยและแนะแนว กรมวิชาการ (ปัจจุบันคือ สำนักวิชาการและมาตรฐานการศึกษา ในสำนักงานคณะกรรมการการศึกษาขั้นพื้นฐาน) จึงมอบหมายให้ท่าน เป็นผู้เขียนเรื่องประกอบ หนังสือแบบเรียนภาษาไทย ตามหลักสูตรประถมศึกษา พ.ศ. 2521 ซึ่งเป็นที่รู้จักทั่วไปในชื่อ "มานะ มานี ปิติ ชูใจ"
แม้ทางกระทรวงศึกษาธิการ จะยกเลิกแบบเรียนภาษาไทยชุด "มานะ มานี ปิติ ชูใจ" เมื่อ พ.ศ. 2537 เนื่องด้วยเนื้อหาที่ไม่ทันต่อยุคสมัย แต่หลังจากนั้น 8 ปี ทางนิตยสาร"อะเดย์" นำเรื่องราวมานะ มานี ปิติ ชูใจ ในวัยเติบใหญ่ ที่เขียนโดยอาจารย์รัชนี มาจัดพิมพ์เป็นพ็อกเกตบุ๊ก โดยใช้ชื่อ"ทางช้างเผือก" ซึ่งจัดเป็นหนังสือขายดีในเวลานั้น
นอกจากนี้ "ศูนย์ภาษาและวัฒนธรรมไทย" นครเมลเบิร์น เครือรัฐออสเตรเลีย ยังขออนุญาตกระทรวงศึกษาธิการของไทย เพื่อนำแบบเรียนชุด"มานะ มานี ปิติ ชูใจ" ของอาจารย์รัชนี ไปใช้เป็นหนังสือเรียนวิชาภาษาไทยของศูนย์ดังกล่าว ตั้งแต่ พ.ศ. 2524 จนถึงปัจจุบัน
นอกจากนี้แบบเรียนชุด"มานะ มานี ปิติ ชูใจ"ของอาจารย์รัชนียังถูกนำไปใช้เป็นหนังสือเรียนวิชา Beginning Thai ซึ่งเป็นวิชาเลือกเสรีในระดับปริญญาตรี ณ มหาวิทยาลัย Northern Illinois University เมือง DeKalb ประเทศสหรัฐอเมริกา โดยรายวิชาดังกล่าวดำเนินการเรียนการสอนโดย Prof. John F. Hartmann มานับตั้งแต่ประมาณปี พ.ศ. 2528 โดยในภายหลังเนื้อหาในแบบเรียนได้รับการพัฒนาเป็นสื่อการเรียนการสอนออนไลน์โดยทุนสนับสนุนและสามารถเข้าเยี่ยมชมได้ที่ Thai SEASITE
นอยเอดอยท์เชแฮร์เต
นอยเอดอยท์เชแฮร์เต (; "New German Hardness" หรือรู้จักในชื่อ Die Neue Härte) เป็นแนวเพลงอิเล็กทรอนิกส์เมทัลเยอรมัน หรือแดนซ์เมทัล (tanzmetal) เป็นแนวเพลงย่อยของเพลงร็อก ผู้คิดค้นคำนี้คือสื่อด้านดนตรีเยอรมัน หลังจากอัลบั้มแรกของวงรัมสไตน์ ที่ชื่อชุด "Herzeleid" (1995) ออกวางขาย
หม่อมเจ้าจันทรศิริปริวัตร จันทรทัต
พันโท หม่อมเจ้าจันทรศิริปริวัตร จันทรทัต (3 มกราคม พ.ศ. 2445 - 25 มีนาคม พ.ศ. 2511) เป็นพระโอรสในพระเจ้าบรมวงศ์เธอ พระองค์เจ้าจันทรทัตจุฑาธาร กรมหมื่นวิวิธวรรณปรีชากับหม่อมอาบ จันทรทัต ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
หม่อมเจ้าจันทรศิริปริวัตร จันทรทัต ประสูติเมื่อ 3 มกราคม พ.ศ. 2445 ทรงมีพระอนุชาและพระขนิษฐภคินีร่วมพระมารดา 3 พระองค์ คือ
และมีพระเชษฐาและพระเชษฐภคินีต่างมารดา 4 พระองค์
เมื่อพ.ศ. 2452 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาได้เข้ารับราชการเป็นทหาร มียศสูงสุดที่ พันโท เนื่องจากท่านได้รับราชการทหารที่ต่างจังหวัดจึงไม่ค่อยมีเวลาอยู่กับบุตรธิดานัก
หม่อมเจ้าจันทรศิริปริวัตร จันทรทัต สิ้นชีพิตักษัยเมื่อ 25 มีนาคม พ.ศ. 2511 ชนมายุ 55 ปี
หม่อมเจ้าจันทรศิริปริวัตร จันทรทัต เษกสมรสกับ หม่อมจรูญ จันทรทัต ณ อยุธยา (นามสกุลเดิม ณ ถลาง) คน มีบุตรธิดา 3 คน
หม่อมราชวงศ์จันทร์แรมศิริโชค จันทรทัต
หม่อมราชวงศ์จันทร์แรมศิริโชค จันทรทัต (21 กรกฎาคม พ.ศ. 2473 - 25 มกราคม พ.ศ. 2553) เป็นผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533
หม่อมราชวงศ์จันทร์แรมศิริโชค จันทรทัต เป็นบุตรของหม่อมเจ้าจันทรศิริปริวัตร จันทรทัตกับหม่อมจรูญ จันทรทัต ณ อยุธยา เกิดเมื่อวันที่ 21 กรกฎาคม พ.ศ. 2473 ในวัยเด็กท่านอยู่กับคุณตาคุณยายที่กรุงเทพฯ เรียนโรงเรียนประจำ มีโอกาสสอบชิงทุนได้ไปเรียนที่อังกฤษ
หม่อมราชวงศ์จันทร์แรมศิริโชค จันทรทัต เริ่มรับราชการที่กระทรวงการคลัง ประจำกองเงินตราต่างประเทศ เมื่อวันที่ 17 พฤษภาคม พ.ศ. 2498 และรับราชการมาเรื่อยๆ จนกระทั่งเมื่อวันที่ 25 กรกฎาคม พ.ศ. 2503 ได้เลื่อนเป็นหัวหน้าแผนกรัฐวิสาหกิจ กองควบคุมรายได้ ในปี พ.ศ. 2528 ได้ดำรงตำแหน่งผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533 ต่อจากนายดุษฎี สวัสดิ์–ชูโต
หม่อมราชวงศ์จันทร์แรมศิริโชค จันทรทัต สมรสกับ โอนอ่อน จันทรทัต ณ อยุธยา (สกุลเดิม:ศิริวรรณ)
เตือนใจ ดีเทศน์
เตือนใจ ดีเทศน์ (สกุลเดิม: กุญชร ณ อยุธยา; เกิด: 8 เมษายน พ.ศ. 2495) เป็นอดีตสมาชิกวุฒิสภาจังหวัดเชียงราย และเป็นนักพัฒนาสังคม ปัจจุบันเป็นกรรมการสิทธิมนุษยชน
เตือนใจ ดีเทศน์ เกิดเมื่อวันที่ 8 เมษายน พ.ศ. 2495 เป็นบุตรของหม่อมหลวงขาบ กุญชร อดีตเลขาธิการนายกรัฐมนตรี และโฆษกประจำสำนักนายกรัฐมนตรี กับ นางอุไร เปรมัษเฐียร สถานภาพ สมรสกับนายธนูชัย ดีเทศน์ มีบุตร 2 คน
2517 ปริญญาตรี สาขาสังคมวิทยาและมานุษยวิทยา เกียรตินิยมอันดับสอง คณะรัฐศาสตร์ จุฬาลงกรณ์มหาวิทยาลัย (รุ่นที่ 23)
ประกาศนียบัตรชั้นสูง บัณฑิตอาสาสมัคร มหาวิทยาลัยธรรมศาสตร์ รุ่นที่ 6 (พื้นที่บ้านบางสา อ.แม่จัน จ.เชียงราย พ.ศ. 2517-2520)
2543 ปริญญาปรัชญาดุษฎีบัณฑิตกิตติมศักดิ์ สาขาวิชาสังคมวิทยาและมานุษยวิทยา มหาวิทยาลัยรามคำแหง
2557 ปริญญาปรัขญาดุษฎีบัณฑิตกิตติมศักดิ์ สาขาวิชาชาติพันธุ์ศึกษาอนุภูมิภาคลุ่มน้ำโขง มหาวิทยาลัยราชภัฏเชียงราย
2558 ปริญญาศิลปศาสตรดุษฎีบัณฑิตกิตติมศักดิ์ สาขาวิชาชนบทศึกษาและการพัฒนา สํานักบัณฑิตอาสาสมัคร มหาวิทยาลัยธรรมศาสตร์
2559 ปริญญาปรัชญาดุษฎีบัณฑิตกิตติมศักดิ์ สาขาวิชาคติชนวิทยา มหาวิทยาลัยนเรศวร
เตือนใจ ดีเทศน์ เป็นนักพัฒนาสังคม จนกระทั่งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดเชียงราย กระทั่งในปี พ.ศ. 2549 เธอได้รับแต่งตั้งเป็นสมาชิกสภานิติบัญญัติแห่งชาติ ซึ่งจัดตั้งขึ้นหลังการรัฐประหารในประเทศไทย พ.ศ. 2549 โดยเป็นตัวแทนของกลุ่มการพัฒนาท้องถิ่น การส่งเสริมคุณธรรม องค์กรแรงงาน องค์กรเอกชนสาธารณประโยชน์
ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เธอได้ลงสมัครรับเลือกตั้งอีกครั้ง แต่ไม่ได้รับเลือกตั้ง กระทั่งในปี พ.ศ. 2558 ได้รับแต่งตั้งเป็นกรรมการสิทธิมนุษยชนแห่งชาติ
1994 Goldman Environmental Prize, Recipient Asia, Sustainable Development. Goldman Environmental Foundation. USA.
หยุดหัวใจ นายไฮโซ
"หยุดหัวใจ...นายไฮโซ "(, ) เป็นละครโทรทัศน์แนวโรแมนติกและดราม่า เขียนโดยคิม อิน-ซุก กำกับโดยคัง ชิน-ฮโย และ บู ซ็อง-ช็อล ออกอากาศทางช่องเอสบีเอส ทุกวันพุธและพฤหัสบดี เวลา 21.55 น. ตั้งแต่วันที่ 9 ตุลาคม ถึงวันที่ 12 ธันวาคม พ.ศ. 2556 รวมความยาว 20 ตอน ส่วนในประเทศไทยได้มีการซื้อลิขสิทธิ์โดยบริษัทเวิร์คพอยท์ เอ็นเตอร์เทนเมนท์ ออกอากาศทางเวิร์คพอยท์ทีวี ทุกวันจันทร์และอังคาร เวลา 21.15 - 22.45 น.เริ่มฉายวันที่ 8 เมษายน และได้กลับมาออกอากาศที่ช่อง 3 แฟมิลี่ ในชื่อใหม่ว่า วุ่นรัก ทายาทพันล้าน
ละครเรื่องนี้ได้รับความนิยมอย่างสูงทันทีที่เริ่มออกฉายเนื่องจากมีนักแสดงชั้นนำทั้งอี มิน-โฮ และพัก ชิน-ฮเย โดยเมื่อเริ่มออกฉายมีเรตติงมาเป็นอันดับ 2 และขึ้นเป็นอันดับ 1 ในช่วงกลางเดือนพฤศจิกายน และยังถูกซื้อลิขสิทธิ์ไปฉายในหลายประเทศคือ ญี่ปุ่น จีน ไต้หวัน ฮ่องกง และมาเลเซีย
คิม นัม-ยุน เป็นประธานเอ็มไพร์กรุ๊ป เครือธุรกิจใหญ่หลายพันล้าน เขามีลูกชาย 2 คนคือ คิมว็อน ที่เกิดกับภรรยาคนแรก และคิมทัน ที่เกิดกับอนุภรรยา คือฮัน คี-แอ แต่ภรรยาที่เปิดเผยออกหน้าในสังคมคือ ช็อง จี-ซุก ซึ่งดำรงตำแหน่งสำคัญในเอ็มไพร์ ทั้งยังเป็นผู้ปกครองของว็อนและทัน ในขณะที่คี-แอ แม้จะอาศัยอยู่ในบ้านหลังใหญ่มีคนรับใช้ แต่ไม่สามารถออกไปไหนได้ ชีวิตของเธอจึงไม่ต่างจากถูกกักบริเวณ ส่วนชา อึน-ซัง เป็นลูกสาวของพัก มี-นัม แม่บ้านที่เป็นใบ้ในบ้านของคี-แอ ครั้งหนึ่งอึน-ซังไปตามหาพี่สาวที่อเมริกา แต่กลับพบว่าพี่ของเธอต้องการหลอกเอาเงินเท่านั้น อึนซังไม่มีที่ไป คิมทันที่เห็นเธอตั้งแต่แรกและชอบในทันทีจึงพาเข้ามาอยู่ในบ้าน ความใกล้ชิดทำให้ทั้งคู่เกิดความรู้สึกดีต่อกัน
เมื่อกลับมาเกาหลีอึน-ซังย้ายไปอยู่บ้านเดียวกับแม่ เธอจึงพบกับคิมทันซึ่งกลับมาเกาหลีเช่นเดียวกัน และได้รู้ความจริงว่าเขาเป็นทายาทธุรกิจพันล้าน อึนซังได้เข้าไปเรียนในโรงเรียนเอ็มไพร์ ซึ่งเต็มไปด้วยไฮโซเศรษฐี ทั้งราเฮลคู่หมั้นของทัน ย็อง-โด ที่หลงรักเธอ รวมทั้งทันเอง ทำให้ย็องโดและทันซึ่งเคยมีเรื่องขัดแย้งในอดีตต้องยิ่งบาดหมางกัน ยิ่งไปกว่านั้นการเป็นครอบครัวเศรษฐีทำให้เรื่องของทั้งคู่ไม่อาจเป็นไปได้ ทันไม่เคยได้รับความรักจากพ่อและพี่ชาย และยังต้องปกปิดเรื่องแม่ที่แท้จริงไว้อย่างมิดชิด ขณะที่อึน-ซังเองก็ต้องฝ่าฟันเส้นแบ่งฐานะชนชั้นที่ต่างกันราวฟ้ากับเหวและอุปสรรคนานัปการ
ปลาไหลนา (สกุล)
ปลาไหลนา หรือ ปลาไหลบึง เป็นชื่อสกุลของปลาน้ำจืดและน้ำกร่อยจำพวกหนึ่ง ในวงศ์ปลาไหลนา (Synbranchidae) ใช้ชื่อสกุลว่า "Monopterus" (/โม-น็อพ-เทอ-รัส/)
มีรูปร่างยาวคล้ายงู ลำตัวลื่นมาก มีเมือกอยู่ตลอดทั้งตัว มีเกล็ดขนาดเล็กฝังอยู่ใต้ผิวหนัง มีลักษณะสำคัญ คือ ฟันมีขนาดเล็ก ขากรรไกรล่างและที่กระดูกเพดานปากชิ้นข้างติดกันเป็นแผ่น ๆ ช่องเหงือกอยู่ใต้หัว หนังริมกระดูกแก้มทั้งสองข้างติดต่อรวมกัน และตรงกลางเป็นเอ็นที่ยึดติดกับเอ็นคาง ไม่มีครีบอกและครีบท้อง ตามีขนาดเล็ก
เป็นปลากินเนื้อและซากสัตว์ต่าง ๆ เป็นอาหาร ขนาดเมื่อโตเต็มที่ประมาณ 30–60 เซนติเมตร พบกระจายพันธุ์ทั่วไปทั้งในทวีปอเมริกาเหนือ, อเมริกาใต้, แอฟริกา และเอเชีย โดยมีชนิดที่รู้จักเป็นอย่างดี คือ ปลาไหลนา ("M. albus")
ปลากระทิง (สกุล)
ปลากระทิง เป็นสกุลของปลากระดูกแข็งจำพวกหนึ่ง ในสกุล "Mastacembelus" (/มาส-ตา-เซม-เบล-อัส/) อยู่ในอันดับปลาไหลนา วงศ์ปลากระทิง (Mastacembelidae)
มีรูปร่างโดยรวม ลำตัวยาว แบนข้างเล็กน้อย ปลายจะงอยปากบนเรียวแหลมคล้ายปลาหลด จมูกคู่หน้ามีปลายแยกออกเป็นติ่งเนื้อเล็ก ๆ 2 ติ่ง และติ่งใหญ่ 2 ติ่ง มีครีบหลังและครีบก้นยาวต่อเนื่องกับครีบหาง ก้านครีบเดี่ยวของครีบหลังเป็นหนามแหลมสั้น ๆ เพื่อป้องกันตัวประมาณ 33–40 ก้าน สีสดสวยกว่าและมีขนาดใหญ่กว่า อาศัยอยู่ในแม่น้ำลำคลองและที่ลุ่มทั่วไป พบทั้งในแหล่งน้ำจืดและน้ำกร่อย
กระจายพันธุ์ในทวีปแอฟริกาและทวีปเอเชียและภูมิภาคเอเชียอาคเนย์ มีความยาวโดยเฉลี่ยประมาณ 60–80 เซนติเมตร หากินตามพื้นท้องน้ำด้วยการกินปลาขนาดเล็กและสัตว์น้ำขนาดเล็ก โดยมักจะซุกซ่อนตัวในโพรงไม้หรือวัตถุต่าง ๆ ใต้น้ำ
มีความสำคัญต่อมนุษย์ในแง่ของการบริโภค ตกปลา และเลี้ยงเป็นปลาสวยงาม
ดงดอกงิ้ว
ดงดอกงิ้ว เป็นละครโทรทัศน์ไทย แนว ชีวิต-เมโลดราม่า นำแสดงโดย พีท ทองเจือ, พอลล่า เทเลอร์, ศกลรัตน์ วรอุไร, อัฐมา ชีวนิชพันธ์ และนักแสดงชั้นนำอีกมากมาย เริ่มออกอากาศตอนแรกวันที่ 21 เมษายน พ.ศ. 2557 ทุกวันจันทร์ - พุธ เวลา 08.00 น. , 12.15 น. , 20.00 น. ต่อจากละครเรื่องสาปสาง ทางสถานีโทรทัศน์ช่อง 8 ผลิตโดย บริษัท โซนิกซ์ ยูธ 1999 จำกัด ควบคุมการผลิตโดย ปิยะ เศวตพิกุล อำนวยการผลิตโดย องอาจ สิงห์ลำพอง บทประพันธ์โดย วาทินีย์ โอฬาร์กร บทโทรทัศน์โดย อาณาจินต์ กำกับการแสดงโดย นภาดล กำปั่นทอง
เรื่องราวมีอยู่ว่า  ศึกรบ หนุ่มวัยสามสิบต้น ๆ ผู้สมบูรณ์แบบไปด้วยทุกอย่าง สิ่งเดียวที่เป็นจุดอ่อนของศึกรบคือ ความเจ้าชู้
เขาถูกคลุมถุงชนกับสู่ขวัญ แต่ยังไม่เคยได้พบกันเพราะสู่ขวัญถูกส่งไปเรียนต่างประเทศตั้งแต่เด็ก สู่ขวัญ ภายนอกจะดูสมบูรณ์แบบ แต่ภายในเต็มไปด้วยพิษร้าย เอาตัวเองเป็นใหญ่ เมื่อรู้ว่าต้องแต่งงานกับศึกรบ สู่ขวัญก็คิดจะปฏิเสธแต่ในการนัดหมายเพื่อดูตัว เธอกลับหลงรักเขา ศึกรบเองก็เช่นกัน เขาพึงใจในสู่ขวัญ หลังการแต่งงาน ศึกรบให้เกียรติสู่ขวัญในฐานะภรรยาเป็นอย่างดี แต่ก็เปลี่ยนสันดานเจ้าชู้มากหญิงของเขาไม่ได้
ปลาทอง (สกุล)
ปลาทอง () เป็นสกุลของปลาน้ำจืด ในวงศ์ปลาตะเพียน (Cyprinidae) ใช้ชื่อสกุลว่า "Carassius" (/คา-ราส-สิ-อัส/) ในวงศ์ย่อย Cyprininae
เป็นปลาที่มนุษย์คุ้นเคยกันเป็นอย่างดี เหมือนกับปลาในสกุล "Cyprinus" ที่เดิมอยู่รวมอยู่ด้วยกันมาก่อน ในฐานะของปลาที่เป็นปลาใช้ในการบริโภค และต่อมาได้มีการพัฒนาสายพันธุ์ให้มีรูปร่าง และสีสันสวยงามมากขึ้น เพื่อเลี้ยงกันเป็นปลาสวยงาม โดยชาวจีนเมื่อกว่า 2,000 ปีมาแล้ว
ปลาในสกุลนี้ มีรูปร่างทั่วไปเหมือนกับปลาในสกุล "Cyprinus" จุดที่แตกต่างกันคือ ไม่มีหนวดที่ริมฝีปาก และมีถิ่นกำเนิดดั้งเดิมอยู่เฉพาะภูมิภาคเอเชียตะวันออก และบางส่วนในรัสเซียเท่านั้น ขณะที่บางชนิดเป็นปลาเฉพาะถิ่นพบได้เฉพาะทะเลสาบบิวะ ที่ประเทศญี่ปุ่นเท่านั้น
ณรงค์ สหเมธาพัฒน์
นายแพทย์ณรงค์ สหเมธาพัฒน์ กรรมการในคณะกรรมการปฏิรูปประเทศด้านสาธารณสุข ในรัฐบาล พลเอก ประยุทธ์ จันทร์โอชา สมาชิกสภาขับเคลื่อนการปฏิรูปประเทศ กรรมการผู้ทรงคุณวุฒิในคณะกรรมการบริหารศูนย์คุณธรรม กรรมการในคณะกรรมการมูลนิธิโรงพยาบาลสมเด็จพระยุพราช
อดีตปลัดกระทรวงสาธารณสุขอดีตประธานกรรมการคณะกรรมการสถานพยาบาล ระหว่างวันที่ 21 มกราคม 2557 ถึง 18 มีนาคม 2557 เขาเป็นกรรมการในศูนย์รักษาความสงบ ตามคำสั่งคำสั่งที่ พิเศษ 1/2557 เรื่องจัดตั้งศูนย์รักษาความสงบ โดย ยิ่งลักษณ์ ชินวัตร และเป็น ที่ปรึกษาผู้ทรงคุณวุฒิของนายกรัฐมนตรี เพื่อปฏิบัติราชการเกี่ยวกับงานด้านการวิจัยและการพัฒนางานด้านการสุขภาพแห่งชาติ ระหว่างวันที่ 11 มีนาคม พ.ศ. 2558 ถึง วันที่ 4 สิงหาคม พ.ศ. 2558
นายแพทย์ณรงค์ สหเมธาพัฒน์ สำเร็จการศึกษา แพทยศาสตร์บัณฑิต คณะแพทยศาสตร์ มหาวิทยาลัยเชียงใหม่พ.ศ. 2521อบรมหลักสูตรนักบริหารการแพทย์และสาธารณสุขระดับสูง รุ่นที่ 11 กสธ. พ.ศ. 2537 อบรมหลักสูตรนักบริหารระดับสูง รุ่นที่ 38 สำนักงาน ก.พ.พ.ศ. 2545 สาธารณสุขศาสตรมหาบัณฑิต จุฬาลงกรณ์มหาวิทยาลัย พ.ศ. 2548 การป้องกันราชอาณาจักรภาครับร่วมเอกชน (ปรอ.)รุ่นที่ 21พ.ศ. 2551 อนุมัติบัตรผู้เชี่ยวชาญ สาขาเวชศาสตร์ป้องกัน แขนงสุขภาพจิตชุมชน พ.ศ. 2555
เมื่อวันที่ 8 พฤษภาคม 2557 ประดิษฐ สินธวณรงค์ มี คำสั่งกระทรวงสาธารณสุข ที่ 573/2557 เรื่องแต่งตั้งคณะกรรมการสอบสวนทางวินัยอย่างร้ายแรงเนื่องจากไม่พอใจที่เขาเข้าร่วมกับกลุ่มกปปส.ในการชุมนุมต่อต้านรัฐบาลในขณะนั้น
เมื่อวันที่ 11 มีนาคม พ.ศ. 2558 พลเอกประยุทธ์ จันทร์โอชา มีคำสั่งสำนักนายกรัฐมนตรี ที่ 75/2558 ให้มาปฏิบัติราชการที่สำนักนายกรัฐมนตรีและต่อมาเมื่อวันที่ 4 สิงหาคม 2558 พลเอกประยุทธ์ จันทร์โอชา ลงนามในคำสั่งนายกรัฐมนตรีที่ 204/2558 ให้นายแพทย์ณรงค์ สหเมธาพัฒน์ ดำรงตำแหน่งปลัดกระทรวงสาธารณสุขตามเดิมมีผลวันที่ 5 สิงหาคม 2558
ต่อมาในปี พ.ศ. 2558 เขาได้รับแต่งตั้งเป็นสมาชิกสภาขับเคลื่อนการปฏิรูปประเทศ
ปลาช่อนเข็ม (สกุล)
ปลาช่อนเข็ม () ชื่อสกุลของปลาน้ำจืดขนาดเล็กจำพวกหนึ่ง ที่อยู่ในวงศ์ Luciocephalinae ในวงศ์ใหญ่ Osphronemidae ใช้ชื่อสกุลว่า "Luciocephalus" (/ลิว-ซิ-โอ-เซฟ-อา-ลัส/)
มีรูปร่างแตกต่างไปจากปลาชนิดอื่นในวงศ์นี้อย่างเห็นได้ชัด โดยกลับมีรูปร่างคล้ายปลาช่อน แต่หัวและปากยื่นยาวแหลมเหมือนปลาเข็ม ลำตัวมีสีน้ำตาลไหม้หรือน้ำตาลเขียว ด้านหลังสีจางกว่า และมีแถบสีดำพาดยาวทางความยาวลำตัวอย่างเห็นได้ชัด ครีบทุกครีบบางใส และไม่มีถุงลม
มีขนาดลำตัวตั้งแต่ 20 เซนติเมตร จนถึง 10 เซนติเมตร
เป็นปลาที่หากินอยู่ตามผิวน้ำของพรุตั้งแต่ภาคใต้ตอนล่างของไทยไปจนถึงเกาะบอร์เนียว ในอินโดนีเซีย วางไข่โดยตัวผู้จะอมไว้ในปาก และเลี้ยงจนลูกปลาได้ขนาด 1 เซนติเมตร จึงปล่อยออกมา ขณะที่ตัวเมียจะมีขนาดใหญ่กว่าตัวผู้
มีอยู่ 2 ชนิดเท่านั้น คือนิยมเลี้ยงเป็นปลาสวยงามทั้งคู่
จังหวัดเกียนซาง
เกียนซาง () เป็นจังหวัดที่ตั้งอยู่บริเวณสามเหลี่ยมปากแม่น้ำโขง มีเมืองหลักคือ สักซ้า () เคยเป็นส่วนหนึ่งของอาณานิคมอินโดจีนของฝรั่งเศส ภายใต้อาณานิคมโคชินไชนา และต่อมาอยู่ภายใต้ของสาธารณรัฐเวียดนามและสาธารณรัฐสังคมนิยมเวียดนามในปัจจุบัน
ปลากะพงขาว (สกุล)
ปลากะพงขาว สกุลของปลาน้ำจืด, น้ำกร่อย และปลาทะเลจำพวกหนึ่ง ในวงศ์ปลากะพงขาว (Latidae) ใช้ชื่อสกุลว่า "Lates" (/ลา-ติส/)
มีรูปร่างโดยรวม คือ รูปร่างลำตัวหนาและด้านข้างแบน หัวโต จะงอยปากค่อนข้างยาวและแหลม นัยน์ตาโต ปากกว้างยืดหดได้ มุมปากอยู่เลยไปทางหลังนัยน์ตา ฟันเป็นฟันเขี้ยวอยู่บนขากรรไกรบนและล่าง ขอบกระดูกแก้มเป็นหนามแหลม ขอบกระดูกกระพุ้งเหงือกแข็งและคม คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน
มีขนาดตั้งแต่ประมาณ 1 ฟุต ไปจนถึงเกือบ 2 เมตร และมีน้ำหนักได้ถึง 200 กิโลกรัม ในปลากะพงแม่น้ำไนล์ ("L. niloticus") ซึ่งจัดว่าเป็นปลาที่มีขนาดใหญ่ที่สุดในสกุลนี้และวงศ์นี้ ที่พบได้ในแหล่งน้ำจืดของทวีปแอฟริกา
ปลากะพงขาวมีทั้งหมด 9 สปีชีส์ ซึ่งจัดว่ามีจำนวนสมาชิกมากที่สุดในวงศ์นี้ ทั้งหมดนิยมใช้ตกเป็นปลาเกมกีฬา และนิยมบริโภคเนื้อเป็นอาหาร พบตั้งแต่ทะเลสาบน้ำจืดหลายแห่งในทวีปแอฟริกาไปจนถึงชายฝั่งทะเลในทวีปเอเชีย ไปจนถึงโอเชียเนีย โดยมี 2 ชนิดเท่านั้นที่พบในทวีปเอเชียและโอเชียเนีย
ซึ่งคำว่า "Lates" นั้นมาจากภาษาละตินคำว่า "latēre" หมายถึง "ถูกซ่อนไว้"
อ่าวแนร์ราแกนเซตต์
อ่าวแนร์ราแกนเซตต์ () คือ อ่าวและชะวากทะเลแห่งหนึ่งในรัฐโรดไอแลนด์ สหรัฐอเมริกา และเป็นอ่าวที่ใหญ่ที่สุดในนิวอิงแลนด์ โดยเป็นอ่าวธรรมชาติที่ขยายกว้างขึ้นเรื่อย ๆ ไปถึงรัฐแมสซาชูเซตส์และจรดมหาสมุทรแอตแลนติก ภายในอ่าวยังมีเกาะต่าง ๆ เกาะที่ใหญ่ที่สุด 3 เกาะตามลำดับคือ เกาะอะควิดเนก (Aquidneck), เกาะโคแนนิคัต (Conanicut) และเกาะพรูเดนซ์ (Prudence) ในอ่าวแนร์ราแกนเซตต์มีอ่าวเล็ก ๆ ได้แก่ อ่าวเมานต์โฮป (Mount Hope) และอ่าวบริสตอล (Bristol)
บริเวณรอบอ่าวแนร์ราแกนเซตต์ประกอบด้วยเมืองพรอวิเดนซ์ เมืองหลวงของรัฐโรดไอแลนด์ รวมถึงชานเมืองต่าง ๆ ได้แก่ วาร์วิกและแครนสตัน ตั้งอยู่ทางด้านตะวันตกของอ่าว นิวพอร์ตตั้งอยู่ทางใต้สุดของอ่าว ซึ่งเป็นศูนย์ฝึกฝนหลักของกองทัพเรือสหรัฐอเมริกา และบริสตอลตั้งอยู่ตอนกลางของอ่าวแนร์ราแกนเซตต์ อยู่ระหว่างอ่าวเมานต์โฮปกับอ่าวบริสตอล ซึ่งเป็นที่ตั้งของมหาวิทยาลัยโรเจอร์ วิลเลียมส์ และเมืองฟอลล์ริเวอร์ รัฐแมสซาชูเซสต์ ตั้งอยู่ทางตอนเหนือสุดของอ่าว
โทนี่ มีชัย
โทนี่ มีชัย () มีชื่อไทยคือ กฤษดา มีชัยพันธุมะบำรุง เป็นผู้ฝึกสอนกอล์ฟ ผู้เป็นที่รู้จักในวงกว้าง และมีผลงานอย่างต่อเนื่องร่วมกว่า 10 ปี นอกจากนี้ เขายังเป็นสมาชิกระดับยูเอสพีจีเอ 1 ใน 3 คนที่มีอยู่ของประเทศไทย
โทนี่ มีชัย สำเร็จการศึกษาจากสถาบันเอ็ดเน็ตเอ็ดดูเคชันแนลคอนซัลแตนซีเซอร์วิส (EdNET Educational Consultancy Services) ซึ่งเป็นสถาบันสอนกอล์ฟโดยตรงจากสหรัฐอเมริกา
ช่วงประมาณ พ.ศ. 2538 โทนี่ได้เป็นผู้ร่วมก่อตั้งสถาบันฮาร์ทแลนด์กอล์ฟสคูลขึ้นเป็นครั้งแรก ที่เซนต์หลุยส์ รัฐมิสซูรี สหรัฐอเมริกา จากนั้นใน พ.ศ. 2542 ได้ขยายสาขามาที่ประเทศไทย ที่อำเภอชะอำ ก่อนที่จะขยายเข้าสู่กรุงเทพมหานครในวันที่ 8 ตุลาคม รวมถึงได้มีการเปิดสาขาที่จังหวัดเชียงใหม่ ซึ่งสถาบันที่เขาทำหน้าที่บริหารนี้ ได้รับการยกย่องว่าเป็นสถาบันสอนกอล์ฟที่มีชื่อเสียง โดยมีลูกศิษย์ทั่วประเทศที่เป็นทั้งชาวไทยและชาวต่างชาติกว่า 5 พันคน แต่ในระยะหลังได้ประสบปัญหาขาดทุน
ใน พ.ศ. 2555 โทนี่ มีชัย ได้แสดงมุมมองเชิงบวกที่มีต่อนักกอล์ฟชาวยุโรปและชาวเอเชีย โดยเฉพาะชาวไทยหลายราย ผ่านทางสื่อเดลินิวส์ โดยยืนยันว่ากีฬากอล์ฟ เป็นกีฬาที่เหมาะกับทุกเพศทุกวัย
เดือนสิงหาคม พ.ศ. 2556 โทนี่ได้ทำการต้อนรับแฮงค์ ฮานีย์ ซึ่งเป็นผู้ฝึกสอนของไทเกอร์ วูดส์ เมื่อครั้งมาเยือนประเทศไทย ที่จังหวัดภูเก็ต และในวันที่ 16 ตุลาคม ของปีเดียวกัน โทนี่ได้ทำหน้าที่อบรมทักษะการเล่นกอล์ฟ ที่จังหวัดฉะเชิงเทรา โดยมีผู้เข้าร่วมกิจกรรมดังกล่าวที่ 120 คน
พ.ศ. 2557 โทนี่ได้มีส่วนร่วมกับสถาบันเอ็กไซท์ โดยได้มีส่วนช่วยต่อการพัฒนาผู้ที่ต้องการจะเป็นนักกอล์ฟระดับอาชีพ
ด้านชีวิตส่วนตัว โทนี่ มีชัย สมรสกับศรสวรรค์ ภู่วิจิตร และมีลูกสาวด้วยกันชื่อ น้องเอมมี่
ดิสนีย์เอ็กซ์ดี
ดิสนีย์เอ็กซ์ดี () เป็นช่องสถานีโทรทัศน์ของสหรัฐอเมริกา ภายใต้การบริหารของบริษัท วอลต์ ดิสนีย์ ซึ่งแพร่ภาพการ์ตูนและภาพยนตร์เป็นหลัก ดิสนีย์เอ็กซ์ดีเริ่มออกฉายครั้งแรกเมื่อ 13 กุมภาพันธ์ พ.ศ. 2552
ดิสนีย์เอ็กซ์ดี มีการเผยแพร่ในต่างประเทศดังนี้
ดิสนีย์เอ็กซ์ดีเผยแพร่ให้ประเทศผู้ใช้บริการในอินเดีย อินโดนีเซีย, ญี่ปุ่น มาเลเซีย สิงคโปร์ ศรีลังกา และ ไทย
รู้จักกันในชื่อตูนดิสนีย์ ได้ออกอากาศโดยใช้ทั้งภาษาญี่ปุ่นและภาษาอังกฤษ
ดิสนีย์เอ็กซ์ดีเริ่มฉายในประเทศมาเลเซียในวันที่ 15 กันยายน 2012
ดิสนีย์เอ็กซ์ดีเริ่มฉายโดยFoxtelในวันที่ 10 เมษายน 2014
ดิสนีย์เอ็กซ์ดีเริ่มฉายในประเทศแคนาดาในวันที่ 1 มิถุนายน 2011
ประเทศที่ใช้บริการ คือ อาร์เจนตินา บราซิล ชิลี โคลัมเบีย เอกวาดอร์ เม็กซิโก และ เวเนซุเอลา
ดิสนีย์เอ็กซ์ดีมีสถานีอยู่ในประเทศแอฟริกาใต้
ดิสนีย์เอ็กซ์ดีเอเชียตะวันออกเฉียงใต้
ดิสนีย์เอ็กซ์ดีเอเชียตะวันออกเฉียงใต้ () เป็นช่องสถานีโทรทัศน์ ที่ออกฉายในภูมิภาคเอเชียตะวันออกเฉียงใต้ โดยมีต้นแบบมาจากช่องดิสนีย์เอ็กซ์ดี ของสหรัฐอเมริกา
ริเรีย โคจิมะ
ริเรีย โคจิมะ () เกิดเมื่อวันที่ 18 ธันวาคม ค.ศ. 1993 เป็นนักแสดงหญิงชาวญี่ปุ่น มีชื่อเดิมในวงการบันเทิงว่า ริเรีย (梨里杏) และ ริเรีย บาบะ (馬場 梨里杏)
ริเรีย เข้าวงการครั้งแรกเมื่อปี 2001 โดยปรากฏตัว friday entertianment ซึ่งเป็นรายการของทางญี่ปุ่น ซึ่งเธอได้รับเล่นหนังครั้งแรกเมื่อปี2006รับบทเป็น hiroko ในมาสไรเดอร์คาบูโตะต่อมาได้รับบท mizuki ในgoseiger และได้รับแสดงต่อเนื่องถึง 2 เรื่อง คือ ทคคิวเจอร์กับ กาโร่ภาคเซโร่ แบล็คบลัด
วอลเลย์บอลยุวชนชายชิงแชมป์เอเชีย 2012
วอลเลย์บอลยุวชนชายชิงแชมป์เอเชีย 2012 จัดขึ้นที่ เมืองเตหะราน, ประเทศอิหร่าน 24 ตุลาคม - 1 พฤศจิกายน 2012
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2010.
"* ถอนตัว"
อันซัน
อันซัน () คือ เมืองหนึ่งในจังหวัดคย็องกี เกาหลีใต้ ซึ่งเป็นส่วนหนึ่งของเขตปริมณฑลของโซล เมืองเชื่อมต่อด้วยทางรถไฟใต้ดินโซล สาย 4 อันซันตั้งอยู่ชายฝั่งทะเลเหลือง และมีอาณาเขตไปถึงบางเกาะริมชายฝั่ง เกาะที่ใหญ่และมีชื่อเสียงที่สุดคือ เกาะแทบู (Daebu Island) สถาบันทางศึกษาที่สูงกว่าหลายแห่งตั้งอยู่ที่อันซัน ซึ่งรวมถึงมหาวิทยาลัยอันซัน วิทยาลัยเทคโนโลยีอันซัน สถาบันศิลปะโซล วิทยาเขต ERICA ของมหาวิทยาลัยฮันยัง ศูนย์ความปลอดภัยทางการขนส่งเกาหลี ด้วยจำนวนชาวต่างชาติที่เพิ่มมากขึ้น เมืองได้รับการกำหนดเป็นเขตความหลากหลายทางวัฒนธรรมเมื่อวันที่ 11 พฤศจิกายน พ.ศ. 2552 ศาลาว่าการเมืองอันซันเป็นแห่งแรกในเกาหลีใต้ที่เปิดดำเนินการตลอดทั้งวัน
Moja Republika
Moja Republika เป็นเพลงชาติของสาธารณรัฐเซิร์บสกาซึ่งเป็นส่วนหนึ่งของสหพันธรัฐบอสเนียและเฮอร์เซโกวีนา
วัดบึง (พระอารามหลวง)
วัดบึง ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา เป็นพระอารามหลวงชั้นตรีชนิดสามัญ อยู่ในเขตการปกครองคณะสงฆ์มหานิกายภาค 11
วัดบึง สร้างขึ้นเมื่อปี พ.ศ. 2220 ในสมัยกรุงศรีอยุธยา โดยเป็นวัดที่สร้างพร้อมๆ กับการสร้างเมืองนครราชสีมา โดยสมเด็จพระนารายณ์มหาราช โปรดฯ ให้โดยพระยายมราช หรือ สังข์ เป็นผู้สร้างโดยมีช่างชาวฝรั่งเศสเป็นผู้ช่วยออกแบบผังเมือง เมื่อสร้างผังเมืองเสร็จ จึงโปรดฯ ให้ประชาชน และคฤหบดีและขุนนาง สร้างวัด 6 วัด คือ วัดพระนารายณ์มหาราช(วัดกลาง) วัดบูรพ์ วัดอิสาน วัดพายัพ วัดบึง และวัดสระแก้ว
วัดบึง สันนิษฐานว่าน่าจะเป็นวัดที่เจ้านาย หรือขุนนางชั้นผู้ใหญ่ในสมัยนั้นสร้างขึ้น เพราะมีหลักฐานทางโบราณคดี ทั้งทางด้านศิลปกรรและสถาปัตยกรรม คือ พระอุโบสถ พระพุทธรูปประธาน ใบเสมา และองค์ประกอบอื่นๆ และวัดบึงมีสมญานามว่า วัดบึงขุนนาง
พระอุโบสถ ก่อสร้างด้วยการก่ออิฐถือปูน ขนาดกว้าว 12.15 เมตร ยาว 22 เมตร สูง 30 เมตร หลังคาลาด 4 ชั้น เครื่องบนเป็นไม้มุงด้วยกระเบื้องดินเผา ฐานมีลวดลายบัวโค้งเป็นฐานสำเภา เรียกตามภาษาช่างว่า โค้งปากตะเภา สองข้างผนังชั้นนอกมีคันทวยข้างละ 6 ตัว รวม 12 ตัว ทำเป็นรูปนาคแกะสลักไม้ประดับด้วยกระจกสี ประตูทางเข้าด้านหน้ามี 3 ประตู ด้านหลังมี 2 ประตู อกเลาประตูแกะสลักลวดลายไทย มีหน้าต่งด้านละ 5 ช่อง รวม 10 ช่อง
ส่วนด้านบนของพระอุโบสถ ด้านทิศตะวันออกหน้าบันไม้แกะสลักรูปพระอินทร์ทรงช้างเอราวัณ อย่ตรงกลางรอบข้างเป็นลายก้านขด ทิศตะวันตกหน้าบันเป็นรูปพระนารายณ์ทางครุฒวาหนะท่านกลางก้านลายขด มีช่อฟ้าใบระกาและหางหงส์ประดับด้วยกระจกสี
พระประธานเป็นพระพุทธรูปปางมารวิชัย (หลวงพ่อโตอู่ทอง) ขนาดหน้าตัก กว้าง 6 ศอก ประทับนั่งขัดสมาธิราบพระหัตถ์แสดงปางมารวิชัย พระพักตร์ค่อนข้างเหลี่ยม ลงรักปิดทอง เป็นพระพุทธรูปที่มีลักษณะศิลปกรรมสมัยอยุธยาตอนปลายถึงกรุงรัตนโกสินทร์ตอนต้น
ซาบา
ซาบา (, ) เป็นเกาะแห่งหนึ่งในหมู่เกาะลีเวิร์ดในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ที่เล็กที่สุดของประเทศเนเธอร์แลนด์ ตัวเกาะส่วนใหญ่ประกอบขึ้นจากเมานต์ซีเนอรี (Mount Scenery) ซึ่งเป็นภูเขาไฟที่อาจยังมีพลัง ด้วยความสูง 887 เมตร ภูเขาลูกนี้จึงเป็นจุดที่สูงที่สุดในราชอาณาจักรเนเธอร์แลนด์
เกาะซาบารวมกับเกาะกรีนมีสถานภาพเป็นเทศบาลรูปแบบพิเศษในประเทศเนเธอร์แลนด์หลังจากที่ดินแดนเนเธอร์แลนด์แอนทิลลีสถูกยุบเลิกเมื่อวันที่ 10 ตุลาคม ค.ศ. 2010
ตัวเกาะพื้นที่ 13 ตารางกิโลเมตร (5.0 ตารางไมล์) ณ เดือนมกราคม ค.ศ. 2013 มีจำนวนประชากร 1,991 คน และมีความหนาแน่นของประชากร 153.15 คนต่อตารางกิโลเมตร (398.2 คนต่อตารางไมล์) เมืองและที่ตั้งถิ่นฐานหลักในปัจจุบันได้แก่ เดอะบอตทัม (เมืองหลัก), วินด์เวิร์ดไซด์, เฮลส์เกต และเซนต์จอห์น
เนื่องจากเกาะนี้เป็นส่วนหนึ่งของเนเธอร์แลนด์จึงใช้ภาษาดัตช์เป็นภาษาราชการ แม้ว่าซาบาจะมีความเกี่ยวพันกับเนเธอร์แลนด์และภาษาดัตช์ แต่ภาษาอังกฤษก็เป็นภาษาหลักที่ใช้พูดกันบนเกาะและใช้ในการเรียนการสอนตั้งแต่คริสต์ศตวรรษที่ 19 ดังนั้นชาวซาบาจึงสามารถใช้ภาษาอังกฤษในการติดต่อสื่อสารทางราชการด้วย แต่ก็ยังมีภาษาถิ่นใช้กันอีกภาษาหนึ่ง ดอลลาร์สหรัฐได้กลายเป็นสกุลเงินทางการของซาบาแทนที่กิลเดอร์เนเธอร์แลนด์แอนทิลลีสตั้งแต่วันที่ 1 มกราคม ค.ศ. 2011
ซาบาเป็นที่ตั้งของคณะแพทยศาสตร์ มหาวิทยาลัยซาบา ซึ่งก่อตั้งโดยกลุ่มแพทย์ผู้อพยพชาวอเมริกันร่วมกับรัฐบาลเนเธอร์แลนด์ สถาบันแห่งนี้ทำให้มีผู้อยู่อาศัยบนเกาะเพิ่มขึ้นกว่าสามร้อยคนในช่วงที่มีการเรียนการสอน
บริสตอล (รัฐโรดไอแลนด์)
บริสตอล () คือเมืองเล็กเมืองหนึ่งในเขตประวัติศาสตร์บริสตอลเคาน์ตี รัฐโรดไอแลนด์ สหรัฐอเมริกา มีประชากร 22,954 คน ใน ค.ศ. 2010 บริสตอลเป็นเมืองท่าชายทะเลน้ำลึก โดยได้รับชื่อจากเมืองบริสตอล ประเทศอังกฤษ
อุตสาหกรรมหลัก ได้แก่ การสร้างเรือ การผลิต และการท่องเที่ยว ระบบโรงเรียนในเมืองถูกรวมกับเมืองวาร์เรน ซึ่งเป็นเมืองใกล้เคียง เชื้อชาติที่โดดเด่นชาวโปรตุเกส-อเมริกัน ชาวอะโซร์ส ชาวอิตาลี-อเมริกัน เมืองบริสตอลเป็นที่ตั้งของมหาวิทยาลัยโรเจอร์ วิลเลียมส์
มูฟส์ไลก์แจกเกอร์
"มูฟส์ไลก์แจกเกอร์" () เป็นเพลงวงดนตรีอเมริกัน มารูนไฟฟ์ ร้องร่วมกับนักร้องและนักแต่งเพลง คริสตินา อากีเลรา ออกจำหน่ายโดยเอแอนด์เอ็ม อ็อกโทน เรเคิดส์ เมื่อวันที่ 21 มิถุนายน ค.ศ. 2011 เป็นซิงเกิลลำดับที่สี่และลำดับสุดท้ายจากอัลบั้มที่ออกจำหน่ายซ้ำ "แฮนส์ออลโอเวอร์" (ค.ศ. 2010) เพลงเขียนโดยแอดัม เลอวีน เบนจามิน เลวิน อัมมาร์ มาลิก และเชลล์แบ็ก โปรดิวซ์โดยเชลล์แบ็กและเบนนี บลังโก "มูฟส์ไลก์แจกเกอร์" เป็นเพลงแนวแดนซ์ป็อปและอิเล็กโทรป็อปมีเสียงซินธิไซเซอร์และกลองอิเล็กทรอนิกส์อยู่เบื้องหลัง เนื้อเพลงพูดถึงความสามารถของผู้ชายที่จะดึงดูดผู้หญิงด้วยท่าเต้นของมิก แจ็กเกอร์ นักร้องนำของวงดนตรีอังกฤษ เดอะโรลลิงสโตนส์
"มูฟส์ไลก์แจกเกอร์" ได้รับคำติชมด้านดี นักวิจารณ์ยกย่องท่อนร้องประสานเสียง (chorus) คำชมยังพูดถึงเสียงร้องของเลอวีนและอากีเลรา โดยเน้นที่เคมีที่เข้ากันของทั้งคู่ เพลงประสบความสำเร็จ ขึ้นอันดับหนึ่งบนชาร์ตมากกว่า 18 ประเทศ ในสหรัฐอเมริกา "มูฟส์ไลก์แจกเกอร์" กลายเป็นซิงเกิลแรกที่อยู่สิบอันดับแรกหลังจากเพลง "เมกส์มีวันเดอร์" (ค.ศ. 2007) และเป็นซิงเกิลแรกที่อยู่สิบอันดับแรกของคริสตินา อากีเลราตั้งแต่เพลง "คีปส์เก็ตติงเบตเตอร์" (ค.ศ. 2008) เพลงเป็นหนึ่งในซิงเกิลที่ขายดีที่สุดตลอดกาล อากีเลรากลายเป็นนักร้องหญิงคนที่สี่ที่ทำซิงเกิลอันดับหนึ่งได้ตลอดเวลา 3 ทศวรรษ ตามหลังเจเน็ต แจ็กสัน มาดอนน่า และบริตนีย์ สเปียส์ เธอมีซิงเกิลอันดับหนึ่งในคริสต์ทศวรรษ 1990, 2000 และ 2010 กลายเป็นนักร้องหญิงคนที่สองที่ทำเช่นนี้ได้ เช่นเดียวกับบริตนีย์ สเปียส์ จากทั่วโลก เพลงขายดีเป็นอันดับที่ 9 ในปี ค.ศ. 2011 ขายได้ทั้งหมด 7 ล้านหน่วย นับถึง ค.ศ. 2014 เพลงเป็นหนึ่งในหกซิงเกิลดิจิตอลที่ขายดีที่สุดตลอดกาล ด้วยยอดขาย 14 ล้านหน่วย
มิวสิกวิดีโอกำกับโดยโจนัส อาเคอร์ลุนด์ วิดีโอแสดงเป็นภาพยนตร์เก่า ๆ ของแจกเกอร์และท่าเต้นที่เป็นเอกลักษณ์ของเขา "มูฟส์ไลก์แจกเกอร์" เข้าชิงรางวัลแกรมมีสาขา Best Pop Duo/Group Performance ในงานประกาศรางวัลแกรมมีครั้งที่ 54 แต่พ่ายให้กับเพลง "บอดีแอนด์โซล" ของ โทนี เบนเนต และเอมี ไวน์เฮาส์ เพลงถูกแสดงครั้งแรกในเดือนมิถุนายน ค.ศ. 2011 ในรายการเดอะวอยซ์ (ที่เลอวีนทำหน้าที่เป็นกรรมการตัดสิน)
มีโกลช แฟเฮร์
มีโกลช "มิกี" แฟเฮร์ (; 20 กรกฎาคม ค.ศ. 1979 – 25 มกราคม ค.ศ. 2004) เป็นนักฟุตบอลชาวฮังการีซึ่งเล่นในตำแหน่งกองหน้า
แฟเฮร์ใช้เวลาส่วนใหญ่ในอาชีพนักฟุตบอลอยู่ในโปรตุเกส ในวันที่ 25 มกราคม ค.ศ. 2004 เขาเสียชีวิตด้วยหัวใจหยุดเต้น ในขณะการแข่งขันฟุตบอลระหว่างทีมวีตอเรียดึกีมาไรช์กับทีมของเขา สปอร์ลิชบัวอีไบฟีกา ในเมืองกีมาไรช์
เรื่องจริงยิ่งกว่านิยาย
เรื่องจริงยิ่งกว่านิยาย เป็นซิงเกิลของปองศักดิ์ รัตนพงษ์ จากอัลบั้ม "AOF PONGSAK THE ILLUSION OF LOVE" ประพันธ์คำร้อง-แต่งทำนองโดย หมู Muzu และเรียบเรียงโดย หมู Muzu และเอี๊ยด เรืองฤทธิ์ ออกจำหน่ายในวันที่ 30 มิถุนายน พ.ศ. 2556
เนื้อหาของเพลงเกี่ยวกับความรักในนิยายนั้นได้ถูกเขียนขึ้นและจบลงตามบทที่ผู้เขียนต้องการให้เป็น แต่ความรักในชีวิตจริงนั้นไม่มีความแน่นอน อาจดี แย่ หรือซับซ้อนมากกว่านั้น บทนำของความรักอาจเริ่มด้วยคนสองคนเขียนร่วมกัน แต่ไม่อาจรู้ได้เลยว่าเมื่อเรื่องดำเนินมาถึงย่อหน้าสุดท้ายจะจบลงที่ตรงไหน อย่างไร
มิวสิกวิดีโอนี้ เผยแพร่ครั้งแรกในวันที่ 30 มิถุนายน พ.ศ. 2556 ได้นำเรื่องราวของชีวิตความรัก ปองศักดิ์ รัตนพงษ์ ที่สร้างจากชีวิตจริงของอ๊อฟในรูปแบบ Documentary โดยมี สายทิพย์ มนตรีกุล ณ อยุธยา บอสใหญ่ค่าย จีเอ็มเอ็มเอ ลงมือเค้นความลับที่ถูกซ่อนไว้ออกจากปากอ๊อฟ จนน้ำตาอ๊อฟออกกลางกองถ่ายเอ็มวี เรื่องราวของอ๊อฟทั้งหมดถูกถ่ายทอดโดยผู้กำกับ เอกสิทธิ์ ตระกูลเกษมสุข นักแสดงนำที่มารับบทเป็นเพื่อนชายคนสนิท เป็นนายแบบลูกครึ่งอังกฤษ-จีน สูง ยาว เข่าดี
เพลง เรื่องจริงยิ่งกว่านิยาย ได้อันดับ 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ขอใจเธอแลกเบอร์โทร
"ขอใจเธอแลกเบอร์โทร" เป็นซิงเกิลของนักร้องลูกทุ่ง หญิงลี ศรีจุมพล เป็นเพลงจากอัลบั้ม ชุดที่ 1 ขาขาวสาวลำซิ่ง ในปี พ.ศ. 2555 ประพันธ์เนื้อร้อง-แต่งทำนองโดย บอย เขมราฐ และเรียบเรียงโดย สวัสดิ์ สารคาม ออกจำหน่ายพร้อมอัลบั้มในวันที่ 30 ตุลาคม พ.ศ. 2555 และอัพโหลดขึ้นเว็บไซต์ยูทูบครั้งแรกในวันที่ 23 มกราคม พ.ศ. 2556
เพลง "ขอใจเธอแลกเบอร์โทร" ได้ติดอันดับชาร์ทเพลง 2 ใน 100 อันดับบน YouTube Chart ที่มีคนดูมากที่สุดติดต่อกันอยู่หลายสัปดาห์ และ เป็นเพลงลูกทุ่งเพลงแรกที่มียอดคนดูเกิน 100,000,000 ครั้ง ซึ่งแซงหน้าเจ้าของสถิติเดิมอย่าง “รักต้องเปิด (แน่นอก)” ของศิลปิน “3.2.1” จากค่ายกามิกาเซ่ ในเครืออาร์เอส
นักร้องชาวจีนเชื้อสายจ้วง หวัง เสี่ยวหมิ่ง นำเพลงนี้ไปร้องในงานคอนเสิร์ตเชื่อมความสัมพันธ์ไทย-จีนเมื่อปี 2557 รวมถึงได้ถูกนำไปแสดงในประเทศไต้หวัน และยังได้ถูกแปลงเป็นภาษาต่าง ๆ รวมถึงภาษาไทยที่มีเนื้อหาจิดกัดรัฐบาลในขณะนั้นด้วย
Under 100 ร้อยนี้มีทอน
UNDER 100 ร้อยนี้มีทอน เป็นเกมโชว์ที่นำสิ่งของต่าง ๆ ที่มีราคาสูงมาขายในราคาไม่ถึง 100 บาทผ่านการส่ง SMS ร่วมสนุก เริ่มออกอากาศครั้งแรกวันที่ 1 เมษายน พ.ศ. 2557 ทางเวิร์คพอยท์ ครีเอทีฟ ทีวี โดยมีพิธีกรคือ เบญจพล เชยอรุณ (กอล์ฟ) และพัน พลุแตก
อนึ่ง ในบางครั้งจะมีพิธีกรคนอื่นมาทำหน้าที่แทนพัน พลุแตก หรือไม่มีพิธีกรคู่เลย ในกรณีที่พัน พลุแตก ติดภารกิจต่าง ๆ จนไม่สามารถมาทำหน้าที่ได้
พิธีกรจะแนะนำสินค้าที่จะนำมาขายในรายการ ซึ่งมีสินค้าต่างๆ ที่มีราคาสูงมากมายมาจำหน่ายในราคาไม่ถึง 100 บาท ดังต่อไปนี้ 
ฯลฯ
หลังจากนั้นจึงจะนำดารารับเชิญเข้ามาในรายการ เพื่อเขียนเลขราคาที่จะขายตั้งแต่ 1-99 จากนั้นจึงจะให้ผู้ชมทางบ้านส่งราคาเข้ามา (ตั้งแต่วันที่ 16 เมษายน 2557 จะให้ส่งราคาก่อน จากนั้นจึงแนะนำและพูดคุยกับดารารับเชิญ และพิธีกรจะบอกคำใบ้ซึ่งเป็นราคาในวันนั้น เช่น เปาบุ้นจิ้น ราคาคือ 12 บาท เพื่อนมดฝาแฝด ราคาคือ 44 บาท หัวเราะทีหลังจิรายุ ราคาคือ 95 บาท ฯลฯ) โดยผู้ชมทางบ้านสามารถส่งมาได้ที่เบอร์ 4221818 (ภายหลังเปลี่ยนเป็นเบอร์ 4838343) ค่าบริการครั้งละ 3 บาท โดยพิมพ์ A ตามด้วยราคาที่จะซื้อ เช่นจะซื้อราคา 1 บาทให้พิมพ์ว่า A1 ระหว่างที่ผู้ชมทางบ้านกำลังส่งราคาเข้ามานั้น พิธีกรก็จะพูดคุยกับดารารับเชิญ ซึ่งบางครั้งเป็นเรื่องที่เกี่ยวกับรายการของช่อง Workpoint Creative TV จนกระทั่งพิธีกรจะเริ่มจับเวลา 3 นาทีสุดท้ายให้ผู้ชมทางบ้านส่งราคามา และพิธีกรจะคุยกับดารารับเชิญตามปกติ จนกระทั่งหมดเวลาในการส่ง ผู้ชมทางบ้านไม่สามารถส่งได้อีกต่อไป โดยดารารับเชิญจะเฉลยราคาพร้อมบอกเหตุผลที่ตั้งราคานี้ (ตั้งแต่วันที่ 16 เมษายน 2557 ที่เปลี่ยนเป็นคำใบ้ พิธีกรจะเฉลยราคาแล้วบอกที่มาของเลขราคาจากคำใบ้ เช่น เปาบุ้นจิ้น ราคา 12 บาท เพราะเปาบุ้นจิ้นมีนิสัยรักความเที่ยงตรง เที่ยงตรงคือเลข 12) จากนั้นก็จะบอกจำนวนของผู้ที่ตอบถูก แล้วดารารับเชิญก็จะเลือกลำดับแล้วโทรศัพท์ติดต่อกลับผู้โชคดีที่สามารถซื้อสินค้าที่กล่าวด้านบนได้ในราคาที่เฉลย นอกจากนี้ ผู้โชคดีที่ซื้อของได้ในราคาไม่ถึง 100 บาท และดารารับเชิญจะได้รับกล่องรับสัญญาณดาวเทียม PSI O2 Digital HD คนละ 1 เครื่องอีกด้วย
อนึ่ง ในวันที่ 6 มิถุนายน 2557 เป็นครั้งแรกที่รายการได้เปิดโอกาสให้ซื้อสินค้าได้ในราคา 1 บาท และไม่มีการทายตัวเลขจากคำใบ้ และไม่ต้องพิมพ์ A นำหน้า เนื่องจากเป็นเทปพิเศษที่ศิลปินวง GAIA เปิดตัว MV Single ใหม่ Love Potion Single ที่ 2 จากวง GAIA และเป็นครั้งสุดท้ายที่จะออกอากาศทุกวัน แต่จะย้ายไปออกอากาศทุกวันเสาร์-อาทิตย์แทน (เรื่ม 14 มิถุนายน 2557) เนื่องจากตั้งแต่วันที่ 9 มิถุนายน 2557 จะมีรายการใหม่คือ ปริศนาฟ้าแลบ มาออกอากาศแทน
มาซากิ ซาโต
มาซากิ ซะโต (ญี่ปุ่น: 佐藤優樹 ;อักษรโรมัน: Satō Masaki;เกิด 7 พฤษภาคม พ.ศ. 2542) เป็นนักร้องหญิงชาวญี่ปุ่นสังกัดค่าย" เฮลโล! โปรเจกต์"
ปัจจุบันเธอคือหนึ่งในสมาชิกรุ่นสิบแห่งกลุ่มนักร้องหญิงเจ-ป็อป "มอร์นิงมูซูเมะ" และเป็นหนึ่งในศิลปินคู่ จูริน
พ.ศ. 2554 มาซากิ ซะโตได้เข้าร่วมออดิชั่นรุ่นที่ 10 มอร์นิงมูซูเมะุตลอดเดือนกันยายนเธอปรากฏตัวทุกสัปดาห์ในรายการ เฮลโล! โปรเจกต์ ในเวลาออดิชั่นและได้รับเลือกจากการออดิชั่นรุ่น 10 ที่จะเข้าร่วมกับ ฮารูนะ อิกูโบะ อายูมิ อิชิดะ ฮารูกะ คูโด ได้นำเสนออย่างเป็นทางการของพวกเขาในวันเดียวกันพวกเขาก็ถูกประกาศเป็นสมาชิกใหม่ใน "มอร์นิงมูซูเมะ คอนเสิร์ตทัวร์ 2011 อากิ อาย เชื่อ ~ทากาฮาชิไอสำเร็จการศึกษาหน่วยความจำพิเศษ ~" คอนเสิร์ตและพวกเขามีส่วนร่วม ในการทำงานของเพลง "โทโมะ" พวกเขายังมีส่วนร่วมในตอนท้ายของเพลง "Namidacchi"
พ.ศ. 2555 วันที่ 18 เมษายน ได้มีการประกาศ เรนะ ทานากะ และสมาชิกรุ่นเก้าและรุ่นสิบที่จะเข้าร่วมในละครเวทีเรื่องใหม่ "Stacey’s Shoujo Saisatsu Kageki" ละครเวทีเพลง 6-12 มิถุนายน
ในวันที่ 13 พฤษภาคม ได้ปล่อยอีเวนท์รุ่นที่เก้าและรุ่นที่สิบสมาชิกมอร์นิงมูซูเมะเช่นเดียวกับสมาชิกรุ่นที่สองสไมล์เอจ "โมซูมะ เอฟซี อีเวนท์ ~กาจิ☆กีระ~,"ถูกกำหนดให้ใช้สถานที่ในวันที่ 15 มิถุนายน 18 และ 20 ที่โยโกฮามาแบบสายฟ้าแลบ ในวันที่ 10 ตุลาคม ได้ประกาศว่าซาโตะเป็นสมาชิกใหม่ยูนิตซาโตยามา Harvest (ハーベスト) Hābesuto ร่วมกับ อายูมิ อิชิดะ เอรินะ อิกูตะ ทาเกอูจิ อาการิ ( ส/ไมล์เลจ)
พ.ศ. 2556 ในวันที่ 11 มกราคม ได้รับการพักผ่อนตั้งแต่ 31 ธันวาคม เนื่องจากเป็นไข้สูง และขาดจากงานอีเวนท์ทั้งหมดระหว่างวันที่ 31 ธันวาคมถึง 17 มกราคม
และในวันที่ 7 พฤษภาคมงานอีเวนท์วันเกิดเธอ ร่วมสมาชิกรุ่นสิบ ฮารูกะ คุโด เพื่อนของเธอ
มาซากิ ซาโตได้รับเลือกเป็นสมาชิกศิลปินคู่ร่วมกับมิยาโมโตะ คารินซาโตยามาจูริน
แม่พระแห่งลูกประคำ
แม่พระแห่งลูกประคำ () เป็นสมัญญาที่คริสตจักรโรมันคาทอลิกถวายแด่พระนางมารีย์พรหมจารี ในฐานะที่ท่านเป็นผู้ส่งเสริมให้คริสต์ศาสนิกชนสวดสายประคำ
ตำนานระบุว่าเมื่อนักบุญดอมินิกได้ประกาศคริสต์ศาสนาแก่สาวกลัทธิอัลบิเจนเซียน แต่ไม่ประสบความสำเร็จจนรู้สึกท้อแท้ ท่านจึงไปจำศีลภาวนาสวดอ้อนวอนพระเจ้านานถึง 40 วัน ในที่สุดพระแม่มารีย์และทูตสวรรค์ 3 องค์ได้มาประจักษ์และประทานสายประคำแก่นักบุญดอมินิกในปี ค.ศ. 1214 และแนะนำให้ท่านใช้สายประคำเป็นเครื่องมือในการอธิษฐานเพื่อให้พวกนอกรีตเหล่านั้นกลับใจ ผลปรากฏว่ามีคนกลับใจมาเข้าคริสต์ศาสนาจำนวนมาก ทำให้การสวดสายประคำแพร่ไปทั่วคริสตจักรตะวันตก โดยมีพระแม่มารีย์เป็นองค์อุปถัมภ์ อย่างไรก็ตามความเชื่อนี้เป็นเพียงตำนาน ไม่ปรากฏหลักฐานใด ๆ ยืนยัน
กองทัพเรือฝ่ายสันนิบาตศักดิ์สิทธิ์ได้ปะทะกับกองทัพเรือจักรวรรดิออตโตมัน สมเด็จพระสันตะปาปาปิอุสที่ 5 จึงเรียกร้องให้คริสตชนสวดสายประคำต่อพระแม่มารีย์เพื่อให้พระเจ้าประทานชัยชนะแก่กองกำลังฝ่ายคริสตชน เมื่อกองทัพฝ่ายสันนิบาตศักดิ์สิทธิ์ได้รับชัยชนะเมื่อวันที่ 7 ตุลาคม ค.ศ. 1571 สมเด็จพระสันตะปาปาจึงกำหนดให้วันอาทิตย์แรกของเดือนตุลาคมของทุกปี เป็นวันฉลองแม่พระแห่งชัยชนะ ต่อมาในปี ค.ศ. 1573 สมเด็จพระสันตะปาปาเกรกอรีที่ 13 ทรงเปลี่ยนชื่อวันเป็นวันฉลองแม่พระแห่งลูกประคำ และสมเด็จพระสันตะปาปาเคลเมนต์ที่ 11 ได้ทรงกำหนดวันนี้เป็นวันฉลองของทั้งสกลคริสตจักรในปี ค.ศ. 1913 สมเด็จพระสันตะปาปาปิอุสที่ 10 ได้เลื่อนวันฉลองมาเป็นวันที่ 7 ตุลาคมของทุกปีจวบจนปัจจุบัน
กรีนแชนแนล
กรีน แชนแนล
เจดดาห์ทาวเวอร์
เจดดาห์ทาวเวอร์ หรือ บุรจญ์อัลมัมละกะฮ์ คิงดอมทาวเวอร์ ( Burj al Mamlakah Kingdom Tower) เป็นตึกระฟ้าที่อยู่ในระหว่างการก่อสร้างที่เมืองญิดดะฮ์ หรือ เจดดะห์ ประเทศซาอุดีอาระเบีย โดยมีค่าก่อสร้างประมาณการประมาณ 46,000 ล้านริยาล โดยตึกหลังนี้จะเป็นหนึ่งในส่วนของกลุ่มอาคารทั้งหมดที่งบก่อสร้างจะมีถึง 75,000 ล้านริยาล ภายใต้ชื่อโครงการว่าเจดดาห์อีโคโนมิกซีติซึ่งโครงการทั้งหมดจะตั้งอยู่ทางเหนือของทะเลแดงบริเวณทางเหนือของเมืองญิดดะฮ์
ในแผนการก่อสร้างคิงดอมทาวเวอร์จะกลายมาเป็นตึกที่สูงสุดในโลก และเป็นตึกที่มีความสูงเกิน 1 กิโลเมตรตึกแรกของโลก ในช่วงของการวางแผนช่วงแรก ตึกแห่งนี้ถูกออกแบบให้มีความสูงถึง 1 ไมล์ (1.6 กิโลเมตร) แต่ทว่าเนื่องจากสภาพของภูมิประเทศที่ไม่สามารถสร้างได้ ผู้ออกแบบอาคารหลังนี้คือ เอเดรียน สมิธ สถาปนิกชาวอเมริกัน ผู้ซึ่งออกแบบตึกบุรจญ์เคาะลีฟะฮ์ ผู้ริเริ่มโครงการนี้คือเจ้าชาย Al-Waleed bin Talal ผู้ชายที่ร่ำรวยที่สุดในตะวันออกกลาง โดยเขาได้เป็นผู้บริหารของบริษัทคิงดอมโฮลดิงคอมปานี (KHC) บริษัทที่ใหญ่ที่สุดในซาอุดีอาระเบีย ซึ่งเป็นหุ้นส่วนกับเจดดะห์อีโคโนมิกคอมปานี (JEC) บริษัทผู้พัฒนาตึกหลังนี้ที่ได้ก่อตั้งขึ้นเมื่อปี พ.ศ. 2552
คิงดอมทาวเวอร์มีโครงสร้างเป็นอาคารคอนกรีตเสริมเหล็กและเหล็ก
กุหลาบซ่อนกลิ่น
กุหลาบซ่อนกลิ่น เป็นละครโทรทัศน์ไทย แนว โรแมนติก-คอมเมดี นำแสดงโดย เอกพงศ์ จงเกษกรณ์, มารี เบิร์นเนอร์ และนักแสดงชั้นนำอีกมากมาย เริ่มออกอากาศตอนแรกวันที่ 24 เมษายน พ.ศ. 2557–27 พฤษภาคม พ.ศ. 2557 (เฉพาะวันที่ 22 พฤษภาคม พ.ศ. 2557 งดออกอากาศ) ทุกวันจันทร์ - ศุกร์ เวลา 18.30 - 19.45 น. ต่อจากละครเรื่องคู่ปรับสลับร่าง ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ควิซ แอนด์ เควส จำกัด บทประพันธ์โดย เฟื่องนคร และบทโทรทัศน์โดย พรหมลิขิต กำกับการแสดงโดย ชูศักดิ์ สุธีรธรรม
ฟุตบอลถ้วยพระราชทาน ง 2556
การแข่งขันฟุตบอลถ้วยพระราชทาน ง ประจำปี 2556 เปิดรับสมัครทีมเข้าร่วมแข่งขันในระหว่างวันที่ 18-25 ธันวาคม 2556 และเริ่มแข่งขันตั้งแต่วันที่ 21 เมษายน 2557 (รอบแบ่งกลุ่ม 21 เมษายน - 20 พฤษภาคม) ถึงวันที่ 6 มิถุนายน 2557 โดยแข่งขันที่ สนาม ศูนย์ฝึกหนองจอก และนัดชิงชนะเลิศแข่งขันที่ สนามราชมังคลากีฬาสถาน การกีฬาแห่งประเทศไทย หัวหมาก โดยมีจำนวนสโมสรสมัครเข้าร่าวการแข่งขัน ทั้งสิ้น 37 สโมสร โดยทำการจับสลากแบ่งสาย ออกเป็น 8 สายๆ ละ 4-5 สโมสร โดยแข่งขันพบกันหมดในกลุ่ม
ทั้งนี้ ทีมที่สามารถเข้าสู่รอบ 8 ทีมสุดท้าย จะได้สิทธิ์ผ่านเลื่อนชั้น ขึ้นไปแข่งขันในฟุตบอลถ้วยพระราชทาน ค ในปีถัดไปการแข่งขัน ฟุตบอลถ้วยพระราชทาน ง 2556 รอบสอง (16 ทีม) ทำการแข่งขันระหว่างวันที่ 26-27 พฤษภาคม 2557 ที่สนามศูนย์ฝึกฟุตบอลแห่งชาติ หนองจอก 
การแข่งขัน ฟุตบอลถ้วยพระราชทาน ง 2556 รอบสาม (8 ทีม) ทำการแข่งขันในวันที่ 30 พฤษภาคม 2557 ที่สนามศูนย์ฝึกฟุตบอลแห่งชาติ หนองจอกทั้งนี้ทั้ง 8 ทีมที่เข้ามาถึงรอบก่อนรองชนะเลิศ จะได้สิทธิ์ผ่านเลื่อนชั้น ขึ้นไปแข่งขันในฟุตบอลถ้วยพระราชทาน ค ในปีหน้า
การแข่งขัน ฟุตบอลถ้วยพระราชทาน ง 2556 รอบรองชนะเลิศ ทำการแข่งขันในวันที่ 2 มิถุนายน 2557 ที่สนามศูนย์ฝึกฟุตบอลแห่งชาติ หนองจอก การแข่งขัน ฟุตบอลถ้วยพระราชทาน ง 2556 รอบรองชนะเลิศ ทำการแข่งขันในวันที่ 6 มิถุนายน 2557 ที่ สนามราชมังคลากีฬาสถาน การกีฬาแห่งประเทศไทย หัวหมาก
เอซา บัตเตอร์ฟีลด์
เอซา แมกซ์เวลล์ ทอร์นตัน ฟาร์ บัตเตอร์ฟีลด์ () เป็นนักแสดงชาวอังกฤษ เป็นที่รู้จักครั้งแรกในบทบาทบรูโนจากภาพยนตร์เกี่ยวกับฮอโลคอสต์เรื่อง "The Boy in the Striped Pyjamas" ปี ค.ศ. 2008 รับบทมอร์เดรด ในซีรีส์โทรทัศน์เรื่อง "Merlin" รับบทนอร์แมนเรื่อง "Nanny McPhee and the Big Bang" และแสดงภาพยนตร์ของผู้กำกับมาร์ติน สกอร์เซซี เรื่อง "Hugo" ต่อมาได้รับบทเอนเดอร์ วิกกิน ในภาพยนตร์แนววิทยาศาสตร์ ดัดแปลงจากนิยายเรื่อง "Ender's Game" ของออร์สัน สก็อต การ์ด
ซูสีไทเฮา เดอะมิวสิคัล
ซูสีไทเฮา เดอะมิวสิคัล เป็นละครเวที โดย The Musicals Society of Bangkok ดัดแปลงจากบทประพันธ์ชื่อเดียวกัน ของหม่อมราชวงศ์คึกฤทธิ์ ปราโมช
หัตถยา บำรุงสุข
หัตถยา บำรุงสุข เป็นนักกีฬาวอลเลย์บอลหญิงที่เคยติดทีมชาติไทยชุดใหญ่ ซึ่งขณะนี้ได้ร่วมซ้อมกับทีมชาติไทย ในตำแหน่งบอลเร็ว เพื่อคัดตัวเพื่อร่วมแข่งขันในรายการวอลเลย์บอลหญิงชิงแชมป์โลกและวอลเลย์บอล ในกีฬาเอเชียนเกมส์ ที่ประเทศเกาหลีใต้ ในปี 2014 ปัจจุบันเล่นให้กับสโมสรวอลเลย์บอลนครราชสีมา
ในปี ค.ศ. 2010 หัตถยาได้รับเลือกให้เป็นตัวแทนทีมชาติไทยเข้าร่วมการแข่งรายการวอลเลย์บอลเวิลด์กรังด์ปรีซ์ 2010 เมื่อเดือนกันยายน ค.ศ. 2014 เธอได้เข้าร่วมแข่งขันวอลเลย์บอลหญิงชิงแชมป์โลก 2014 ซึ่งจัดขึ้นในประเทศอิตาลี
สกุลคราม
สกุลครามหรือIndigofera เป็นสกุลขนาดใหญ่ที่มีสมาชิกมากกว่า 750 สปีชีส์ อยู่ในวงศ์ถั่ว มีการกระจายพันธุ์ทั่วเขตร้อนและกึ่งเขตร้อน หลายสปีชีส์โดยเฉพาะ "Indigofera tinctoria" และ "Indigofera suffruticosa" เป็นพืชให้สีย้อมที่สำคัญ
สปีชีส์ในสกุลนี้ได้แก่:
ไทยรัฐทีวี
ไทยรัฐทีวี เป็นช่องโทรทัศน์ระบบดิจิทัลในประเทศไทย ความคมชัดสูง ผลิตโดย บริษัท ทริปเปิลวีบรอดคาสต์ จำกัด ในเครือหนังสือพิมพ์ไทยรัฐ
ตั้งแต่วันที่ 1 เมษายน พ.ศ. 2557 ไทยรัฐทีวีเริ่มทดลองออกอากาศ ผ่านอุปกรณ์รวมส่งสัญญาณ ของ บริษัท อสมท จำกัด (มหาชน) เป็นภาพทดสอบพร้อมเสียงระบบดอลบี 5.1
ก่อนหน้านี้ เมื่อวันที่ 11 พฤศจิกายน พ.ศ. 2556 ฝ่ายข่าวไทยรัฐทีวีทดลองออกอากาศผ่านอินเทอร์เน็ตรายงานสดการอ่านคำพิพากษาศาลอาญาระหว่างประเทศ กรณีตีความคำพิพากษาคดีปราสาทพระวิหาร
เริ่มออกอากาศวันที่ 24 เมษายน เวลา 18:00 น. เวลา 19:00 น. จึงเข้าสู่ภาคข่าวประจำวัน "ไทยรัฐนิวส์โชว์" ก่อนมีการถ่ายทอดสด พิธีเปิดไทยรัฐทีวี ซึ่งจัดขึ้นที่เซ็นเตอร์พอยต์สตูดิโอ ซอยลาซาล โดยนำเสนอในรูปของรายการพิเศษ "ทีวีแบตเทิล" ระหว่างเวลา 19:15-21:00 น. ซึ่งแสดงตัวอย่างรายการใหม่ คราวละสองรายการ แล้วให้ผู้ชมในสตูดิโอ ลงคะแนนให้รายการทั้งสอง เมื่อได้ผลว่ารายการใดมีคะแนนมากกว่า ไทยรัฐทีวีจะนำรายการนั้นมาออกอากาศ ในผังรายการระยะแรกสุดของช่อง
ไทยรัฐทีวี จัดซื้อระบบบริหารกราฟิกออ­กอากาศ (Broadcast Graphics; BG) ของบริษัทวิซอาร์ที (Vizrt) จากประเทศนอร์เวย์ มูลค่า 1,400,000 ดอลลาร์สหรัฐ ซึ่งช่องโทรทัศน์ชั้นนำของโลก อย่างซีเอ็นเอ็น, บีบีซี, อัลญะซีเราะฮ์, ซีซีทีวี, เอ็นเอชเค จัดซื้อไปใช้งานเช่นกัน นอกจากนี้ ยังจัดซื้ออุปกรณ์กระจายเสียง ด้วยเทคโนโลยีระบบดอลบี เพื่อให้เสียงในการออกอากาศ เป็นไปอย่างคมชัด ทว่าต่อมาราวเดือนธันวาคม พ.ศ. 2557 กลับยกเลิกการส่งสัญญาณเสียง ในระบบดอลบีดังกล่าวลง
จากการที่ไทยรัฐทีวีใช้ระบบกราฟิกออกอากาศของวิซอาร์ที ทำให้กราฟิกบนหน้าจอในระหว่างการออกอากาศ มีความโดดเด่นกว่าช่องอื่นๆ เช่น ช่วงก่อนเข้ารายการและช่วงก่อนตัดเข้าสู่ช่วงพักโฆษณา อัตลักษณ์จะมีการเคลื่อนไหวเข้าและออกตลอดเวลา รวมถึงมีการแสดงอัตลักษณ์ในช่วงเทศกาลต่าง ๆ อีกด้วย
ทั้งนี้ ไทยรัฐทีวีเป็นสถานีโทรทัศน์ช่องแรกในประเทศไทยที่นำข้อความจากแอพลิเคชันไลน์ของผู้ชมมาแสดงขึ้นบนหน้าจอ โดยใช้บัญชีไลน์กลางของไทยรัฐเอง โดยไทยรัฐทีวีเริ่มนำเสนอในลักษณะนี้เมื่อวันที่ 1 สิงหาคม พ.ศ. 2558 โดยแสดงเป็นแถบถัดจากสัญลักษณ์รายการที่มุมล่างซ้าย ก่อนที่ในเดือนกุมภาพันธ์ พ.ศ. 2560 ได้ย้ายลงมาไว้ที่ด้านล่างของจอ เพื่อความต่อเนื่องในการแสดงข้อความ ซึ่งต่อมาสถานีโทรทัศน์ไทยหลายช่องทั้งที่เป็นฟรีทีวีดิจิทัลรวมถึงช่องโทรทัศน์ดาวเทียม ต่างนำรูปแบบดังกล่าวไปใช้กับแต่ละช่องตามลำดับ
ไทยรัฐทีวีใช้ช่องยูทูบ ของไทยรัฐเองในการถ่ายทอดสดรายการต่าง ๆ เช่น ถ่ายทอดสดรายการกีฬาต่าง ๆ หรือถ่ายทอดสดกิจกรรมพิเศษ หรือเหตุการณ์ข่าวที่เกิดหลัง โดยไม่มีโฆษณาคั่น แตจะแทนที่ด้วยโฆษณารายการต่างๆของสถานีฯ (กรณีดึงสัญญาณจากการออกอากาศปกติ เช่น ถ่ายทอดสดโตโยต้ามวยไทยลีก ฯลฯ ) และภาพบรรยากาศสดจากสถานที่ที่ทำการถ่ายทอด (กรณีใช้สัญญาณแยกต่างหาก เช่น ถ่ายทอดสดศึกยอดมวยไทยรัฐ ฯลฯ)
เทศบาลตำบลหนองสองห้อง (จังหวัดหนองคาย)
"ระวังสับสนชื่อบทความคล้ายกัน เทศบาลตำบลหนองสองห้อง"
เทศบาลตำบลหนองสองห้อง เป็นองค์กรปกครองท้องถิ่นแห่งหนึ่งตั้งอยู่ในบริเวณทิศตะวันตกของ ตำบลค่ายบกหวาน อำเภอเมืองหนองคาย จังหวัดหนองคาย อยู่ห่างจากตัวเมืองหนองคายลงไปทางทิศใต้ ประมาณ 12 กิโลเมตร
เทศบาลตำบลหนองสองห้อง เดิมเป็นสุขาภิบาลหนองสองห้องตามประกาศกระทรวงมหาดไทยจัดตั้งสุขาภิบาลหนองสองห้อง เมื่อวันที่ 11 กุมภาพันธ์ 2525 ประกาศราชกิจจานุเบกษาเล่มที่ 99 ตอนที่ 69 หน้าที่ 1648-1651 ลงวันที่ 18 พฤษภาคม 2525 และได้รับยกฐานะตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม 2542
เทศบาลตำบลหนองสองห้อง ตั้งอยู่เลขที่ 345 หมู่ที่ 8 ตำบลค่ายบกหวาน อำเภอเมือง จังหวัดหนองคาย อยู่ห่างจากจังหวัดหนองคายไปทางทิศใต้ ประมาณ 12 กิโลเมตร ตามทางหลวงแผ่นดินหมายเลข 2 อุดรธานี – หนองคาย มีอาณาเขต ดังนี้
เทศบาลตำบลหนองสองห้อง มีเขตพื้นที่อยู่ในตำบลค่ายบกหวาน มี 7 หมู่บ้าน ดังนี้
จู เปียว
จู เปียว (, 10 ตุลาคม 1355 - 17 พฤษภาคม 1392) เป็นพระราชโอรสพระองค์ใหญ่ ในจักรพรรดิหงอู่ และเป็นพระราชบิดาในจักรพรรดิเจี้ยนเหวิน
ส้านหิน
ส้านหิน หรือ ส้านหิ่ง อยู่ในวงศ์ Dilleniaceae เป็นไม้ยืนต้นผลัดใบ ลำต้นค่อนข้างตรง ผิวใบด้านบนมีขนสาก ผิวใบด้านล่างมีขนสีเทานุ่มหรือสาก ดอกเดี่ยว ดอกออกเป็นกระจุก สีเหลือง กลีบดอกบอบบางและหลุดง่าย ผลอวบน้ำ เมื่อแก่สีส้ม เนื้อไม้ใช้ทำกระดาน และก่อสร้างบ้าน ภาษากะเหรี่ยงเรียก ลานิ
ประธานาธิบดีรัสเซีย
ประธานาธิบดีแห่งสหพันธรัฐรัสเซีย เป็นประมุขแห่งรัฐ ผู้บัญชาการทหารสูงสุด และผู้ทรงตำแหน่งหน้าที่สูงสุดในประเทศรัสเซีย แต่มิใช่ประมุขฝ่ายบริหาร โดยรัฐบาลรัสเซียเป็นองค์กรที่ใช้อำนาจบริหารสูงสุด ประธานาธิบดีรัสเซียคนปัจจุบัน คือ วลาดีมีร์ ปูติน
วงศ์สนุ่น
วงศ์สนุ่น หรือ Salicaceae เป็นวงศ์ของพืชมีดอกที่ประกอบด้วย 55 สกุล ในระบบ Cronquist วงศ์นี้อยู่ในอันดับ Salicales และมีสมาชิก 3 สกุลเท่านั้น ("Salix", "Populus" และ "Chosenia") ส่วนระบบ APG จัดให้อยู่ในอันดับ Malpighiales และรวมวงศ์ Flacourtiaceae เข้ามา รวมทั้งสกุลที่เคยอยู่ใน Bembiciaceae Caseariaceae Homaliaceae Poliothyrsidaceae Prockiaceae Samydaceae และ Scyphostegiaceae
ความหมายของชีวิต
ความหมายของชีวิต เป็นคำถามปรัชญาว่าด้วยความสำคัญของชีวิตหรือการดำรงอยู่โดยทั่วไป คำถามนี้สามารถแสดงได้หลายรูปแบบ เช่น "ทำไมเราจึงอยู่ที่นี่" "ชีวิตเกี่ยวกับอะไรกันแน่" และ "อะไรคือจุดประสงค์ของการดำรงอยู่" ความหมายของชีวิตเป็นหัวข้อการคาดคะเนทางปรัชญา วิทยาศาสตร์และเทววิทยามากมายตลอดประวัติศาสตร์ มีการเสนอคำตอบจำนวนมากของคำถามนี้จากภูมิหลังทางวัฒนธรรมและอุดมการณ์ต่าง ๆ
ความหมายของชีวิตอยู่ในแนวคิดทางปรัชญาและศาสนาเรื่องการดำรงอยู่ ความสัมพันธ์ทางสังคม พิชานและความสุข และคล้ายกับประเด็นอื่นอีกมาก เช่น ความหมายเชิงสัญลักษณ์ ภววิทยา คุณค่า จุดประสงค์ จริยศาสตร์ ความดีและความชั่ว เจตจำนงเสรี การดำรงอยู่ของพระเป็นเจ้าหนึ่งหรือหลายองค์ แนวคิดพระเป็นเจ้า วิญญาณและชีวิตหลังความตาย ผลงานวิทยาศาสตร์มุ่งอธิบายข้อเท็จจริงเชิงประจักษ์ที่สัมพันธ์กันเกี่ยวกับจักรวาล สำรวจบริบทและตัวแปรเสริมเกี่ยวกับ "อย่างไร" ของชีวิต (how of life) วิทยาศาสต์ยังศึกษาและสามารถให้การแนะนำการแสวงความเป็นอยู่ดี (well-being) และแนวคิดศีลธรรมที่สัมพันธ์กัน แนวเข้าสู่การศึกษาแบบมนุษยนิยมตั้งคำถามว่า "อะไรคือความหมายของ"ชีวิตฉัน"" คุณค่าของคำถามนี้อาจพ้องกับการบรรลุความเป็นจริงอันติมะ (ultimate reality) หรือความรู้สึกรวมเป็นหนึ่ง (oneness) หรือกระทั่งความรู้สึกศักดิ์สิทธิ์ (sacredness)
คำถามเกี่ยวกับความหมายของชีวิตแสดงออกได้อย่างกว้างขวาง ซึ่งรวมถึง:
คำถามเหล่านี้มีคำตอบและการให้เหตุผลมากมาย ทั้งทฤษฎีวิทยาศาสตร์ ตลอดจนคำอธิบายทางปรัชญา เทววิทยาและจิตวิญญาณ
"ความหมายของชีวิตคืออะไร" เป็นคำถามที่คนจำนวนมากถามตนเองในขณะหนึ่งของชีวิต ส่วนมากในบริบท "จุดประสงค์ของชีวิตคืออะไร" คำตอบที่นิยมบางคำตอบรวมถึง:
หนึ่งฤทัย สระทองเวียน
หนึ่งฤทัย สระทองเวียน หรือ โค้ชหนึ่ง (1 มกราคม พ.ศ. 2515 – ) เป็นอดีตหัวหน้าผู้ฝึกสอนฟุตบอลหญิงทีมชาติไทย ผู้ได้รับการจารึกในประวัติศาสตร์ฟุตบอลในประเทศไทย ในฐานะผู้ฝึกสอนฟุตบอลหญิงทีมชาติไทย ซึ่งเป็นผู้หญิงคนแรกที่ทำหน้าที่ดังกล่าว
นอกจากนี้ เธอได้รับการกล่าวว่าเป็นอดีตนักฟุตบอลกองหน้าหมายเลขหนึ่งของฟุตบอลหญิงทีมชาติไทย รวมถึงเป็นผู้สร้างนักฟุตบอลหญิงที่เข้าร่วมติดทีมชาติไว้เป็นจำนวนมาก
หนึ่งฤทัย สระทองเวียน สำเร็จการศึกษาระดับมัธยมต้นจากโรงเรียนกำแพงแสนวิทยา และระดับมัธยมปลายจากโรงเรียนพระปฐมวิทยาลัย จากนั้น เธอได้สำเร็จการศึกษาในระดับปริญญาตรีจากคณะศึกษาศาสตร์ มหาวิทยาลัยเกษตรศาสตร์ และระดับปริญญาโทจากคณะวิทยาศาสตร์การกีฬา มหาวิทยาลัยเกษตรศาสตร์ โดยเธอได้เป็นนักกีฬาฮอกกี้หญิงทีมชาติไทยเมื่อครั้งที่ศึกษาอยู่มหาวิทยาลัยดังกล่าว ก่อนที่จะได้รับการทาบทามจากชาญวิทย์ ผลชีวิน ให้เข้าร่วมทีมฟุตบอลหญิงทีมชาติไทยในเวลาต่อมา
ด้านผลงานการฝึกสอน หนึ่งฤทัยได้รับการยกย่องว่าเป็นผู้ฝึกสอนฟุตบอลที่มีฝีมือ โดยเธอเคยทำการฝึกสอนทีมวิทยาลัยบัณฑิตเอเชียซึ่งสามารถคว้าแชมป์ในหลายรายการ รวมถึงเคยเป็นผู้ฝึกสอนฟุตบอลเยาวชนระดับทีมชาติไทยมาแล้วเช่นกัน
เดือนมกราคม พ.ศ. 2552 หนึ่งฤทัยได้ทำหน้าที่เป็นผู้ฝึกสอนให้แก่ทีมฟุตบอลหญิงของวิทยาลัยบัณฑิตเอเชีย ในการแข่งขันกีฬามหาวิทยาลัยแห่งประเทศไทย ครั้งที่ 36 ที่จัดขึ้น ณ มหาวิทยาลัยรามคำแหง ส่วนในเดือนธันวาคม พ.ศ. 2556 หนึ่งฤทัยได้รับมอบหมายจากนวลพรรณ ล่ำซำ ให้ทำหน้าที่เป็นผู้ช่วยผู้ฝึกสอนฟุตบอลหญิงทีมชาติไทย เมื่อครั้งที่จตุพร ประมลบาล ทำหน้าที่เป็นผู้ฝึกสอน
ปี พ.ศ. 2557 หนึ่งฤทัย สระทองเวียน ได้รับการแต่งตั้งเป็นหัวหน้าผู้ฝึกสอนฟุตบอลหญิงทีมชาติไทย แทนจตุพร ประมลบาล ที่ได้ประกาศลาออกในปีดังกล่าว
เดือนมีนาคม พ.ศ. 2557 หนึ่งฤทัยได้ทำหน้าที่หัวหน้าทีมผู้ฝึกสอน นำทีมฟุตบอลหญิงทีมชาติไทยเดินทางเข้าแข่งขันฟุตบอลที่จังหวัดต่าง ๆ ในภาคตะวันออกเฉียงเหนือของไทย และในเดือนพฤษภาคม ของปีเดียวกัน เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทย ในการแข่งขันฟุตบอลหญิงเอเชียนคัพ 2014 ที่จัดขึ้น ณ นครโฮจิมินห์ ประเทศเวียดนาม โดยเป็นผู้หญิงเพียงคนเดียว ที่ทำหน้าที่หัวหน้าผู้ฝึกสอนฟุตบอลทีมชาติของรายการนี้ เพื่อชิงสิทธิ์เข้าแข่งขันฟุตบอลโลกหญิง 2015 ที่ประเทศแคนาดา
เดือนมิถุนายน พ.ศ. 2557 เธอได้ทำหน้าที่เป็นหัวหน้าผู้ฝึกสอนฟุตบอลหญิงทีมชาติไทยรุ่นอายุไม่เกิน 14 ปี ในการแข่งขัน เอเอฟซี ยู 14 เกิร์ล ริจินอล แชมเปียนชิพ 2014 ที่จัดขึ้น ณ ประเทศเวียดนาม
ในเดือนกันยายน พ.ศ. 2558 หนึ่งฤทัยได้ประกาศลาออกจากการเป็นหัวหน้าผู้ฝึกสอนฟุตบอลหญิงทีมชาติไทยหลังจากเกมที่พบกับ เวียดนามในศึกโอลิมปิกรอบคัดเลือก โดยไทยเป็นฝ่ายแพ้จึงทำให้ตกรอบคัดเลือกรอบสอง
ด้านอุปนิสัยส่วนตัว ครั้งหนึ่ง ทั้งศิลาวรรณ อินต๊ะมี, นภัทร สีเสริม และดวงนภา ศรีตะลา ต่างเคยเปิดเผยถึงโค้ชหนึ่งฤทัยผ่านสื่อว่า เป็นผู้ฝึกสอนที่ใจดี และไม่ค่อยดุ
หนึ่งฤทัย สระทองเวียน มีทีมฟุตบอลที่ชื่นชอบคือฟุตบอลทีมชาติสเปน และฟุตบอลทีมชาติบราซิล เนื่องด้วยมีรูปแบบการเล่นที่สวยงามรวมถึงการเคลื่อนไหวที่หลากหลาย นอกจากนี้ เธอยังมีนักฟุตบอลในดวงใจคือเลียวเนล เมสซี ซึ่งเป็นนักกีฬาฟุตบอลทีมชาติอาร์เจนตินา เนื่องด้วยแม้จะมีร่างกายค่อนข้างเล็ก แต่ก็มีทักษะและเทคนิคในการต่อสู้กับนักฟุตบอลที่มีร่างใหญ่ได้
นางงามจักรวาล 1968
นางงามจักรวาล 1968 () เป็นการจัดการประกวดนางงามจักรวาลครั้งที่ 17 จัดเมื่อวันที่ 13 กรกฎาคม พ.ศ. 2511 ณ ไมอามีบีช รัฐฟลอริดา ประเทศสหรัฐอเมริกา ในปีนี้มีผู้เข้าประกวด 65 คน จากทั่วโลก โดยมี ซิลเวีย ฮิทช์ค็อก ผู้ครองตำแหน่งนางงามจักรวาลปี 1967 เป็นผู้มอบมงกุฏให้กับ มาร์ธา แวสคอนเซลลอส สาวงามวัย 20 ปีจากประเทศบราซิล ครองตำแหน่งนางงามจักรวาลในปีนี้มี 65 ผู้เข้าประกวด ดังต่อไปนี้
เจินจิน
เจินจิน (; 1243 – 5 มกราคม 1286) เป็นพระราชโอรสองค์ที่ 2 ของกุบไล ข่าน และเป็นพระราชบิดาของเตมูร์ ข่าน จักรพรรดิองค์ที่ 2 แห่งราชวงศ์หยวน